turjo4nis/wikipedia-bn-dump-20250701 huggingface dataset:
তালিস্কা

এন্দারসন সৌজা কনসেইসাও (জন্ম: ১ ফেব্রুয়ারি ১৯৯৪), এন্দারসন তালিস্কা বা সহজভাবে তালিস্কা নামেও পরিচিত, হলেন একজন ব্রাজিলীয় পেশাদার ফুটবলার, যিনি বেনফিকা হতে বেশিকতাসে ধারে একজন আক্রমণাত্মক মধ্যমাঠের খেলোয়াড় বা আক্রমণভাগের খেলোয়াড় হিসেবে খেলেন।

ক্যারিয়ার পরিসংখ্যান

তথ্যসূত্র

বহিঃসংযোগ
 Beşiktaş official profile
 
 

১৯৯৪-এ জন্ম
জীবিত ব্যক্তি
ফুটবল ফরোয়ার্ড
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
প্রিমেইরা লিগার খেলোয়াড়
স্পোর্ট লিসবোয়া বেনফিকার খেলোয়াড়
সুপার লিগের খেলোয়াড়
পর্তুগালে প্রবাসী ফুটবলার
তুরস্কে প্রবাসী ফুটবলার
ব্রাজিলীয় প্রবাসী ফুটবলার
ব্রাজিল যুব আন্তর্জাতিক ফুটবলার
বেশিকতাশ জিমনাস্টিক ক্লাবের ফুটবলার
চীনা সুপার লিগের খেলোয়াড়
সৌদি পেশাদার লিগের খেলোয়াড়
আল নাসর ফুটবল ক্লাবের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
চীনে প্রবাসী ফুটবলার
পর্তুগালে ব্রাজিলীয় প্রবাসী ক্রীড়াবিদ
চীনে ব্রাজিলীয় প্রবাসী ক্রীড়াবিদ
পুরুষ ফুটবল ফরোয়ার্ড
ব্রাজিলীয় পুরুষ ফুটবলার
ফেনারবাহচে ফুটবল ক্লাবের খেলোয়াড়
টিনা আম্বানি

টিনা আম্বানি (জন্মনাম: টিনা মুনিম; জন্ম: ১১ ফেব্রুয়ারি ১৯৫৭) হলেন একজন ভারতীয় সাবেক অভিনেত্রী। ১৯৯১ সালে টিনা বিশিষ্ট শিল্পপতি অনিল আম্বানিকে বিয়ে করে তার নামের শেষে ‘আম্বানি’ যুক্ত করেন।

১৯৫৭ সালের ১১ই ফেব্রুয়ারি মুম্বইয়ে এক গুজরাতি জৈন পরিবারে টিনার জন্ম হয়। তার বাবার নাম ছিল নন্দকুমার আর মায়ের নাম মীনাক্ষী। এই দম্পতির নবম ও সর্বকনিষ্ঠ সন্তান ছিলেন টিনা। টিনা মুম্বাইয়ের খার এলাকার ‘এমএম পিউপিলস ওউন স্কুল’ থেকে ১৯৭৫ সালে হাইস্কুল পড়াশোনা শেষ করেন। ঐ বছরেই টিনা ‘ফেমিনা টিন প্রিন্সেস ইন্ডিয়া’ সুন্দরী প্রতিযোগিতায় জিতে যান এবং নেদারল্যান্ডসে ‘মিস টিনএজ ইন্টারন্যাশনাল’ কনটেস্টে ভারতের প্রতিনিধিত্ব করেন এবং ‘দ্বিতীয় রানার-আপ’ হিসেবে জয়ী হন। ভারতে এসে তিনি মুম্বাইয়ের জয় হিন্দ কলেজে আর্টসে ভর্তি হন।

১৯৭৬ সালের ডিসেম্বর মাসে টিনা অভিনেতা দেব আনন্দের প্রযোজনা এবং পরিচালনা করা চলচ্চিত্র ‘দেস পরদেস’-এ অভিনয়ের সুযোগ পান, চলচ্চিত্রটি ১৯৭৮ সালে মুক্তি পায়, এটিই ছিল টিনা অভিনীত প্রথম চলচ্চিত্র। টিনা অভিনীত গুরুত্বপূর্ণ চলচ্চিত্র হচ্ছে 'লুটমার' (১৯৮০), 'মনপসন্দ' (১৯৮০), 'কর্জ' (১৯৮০), 'বাতোঁ বাতোঁ মেঁ' (১৯৭৯), 'ফিফটি ফিফটি' (১৯৮১), 'রকি' (১৯৮১), 'সৌতন' (১৯৮৩), 'বেওফাঈ' (১৯৮৫), 'ইয়ে ওয়াদা রহা' (১৯৮২), 'ইনসাফ ম্যাঁ করূঁগা' (১৯৮৫), 'অলগ অলগ' (১৯৮৫) এবং 'অধিকার' (১৯৮৬)।

তথ্যসূত্র

বহিঃসংযোগ 

১৯৫৭-এ জন্ম
ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
মুম্বইয়ের নারী মডেল
গুজরাতি ব্যক্তি
২১শ শতাব্দীর ভারতীয় নারী ব্যবসায়ী
মহারাষ্ট্রের নারী ব্যবসায়ী
জীবিত ব্যক্তি
আম্বানি পরিবার
মুম্বইয়ের অভিনেত্রী
২১শ শতাব্দীর ভারতীয় ব্যবসায়ী
ভারতীয় নারী প্রধান নির্বাহী
দোগলাস কোস্তা

দোগলাস কোস্তা দে সৌজা (; জন্ম: ১৪ সেপ্টেম্বর ১৯৯০) হলেন একজন ব্রাজিলীয় পেশাদার ফুটবলার, যিনি জার্মান বুন্দেসলিগা ক্লাব বায়ার্ন মিউনিখ হতে ইতালীয় ক্লাব জুভেন্টাসে ধারে এবং ব্রাজিল জাতীয় দলে একজন উইঙ্গার হিসেবে খেলেন। তিনি তার ড্রিবলিং, দক্ষতা, গতি এবং ক্রস করার ক্ষমতার জন্য অধিক পরিচিত।

২০০৮ সালের ব্রাজিলীয় ক্লাব গ্রেমিওর হয়ে খেলার মাধ্যমে কোস্তা তার জ্যেষ্ঠ ক্যারিয়ার শুরু করেন। অতঃপর তিনি ২০১০ সালের জানুয়ারি মাসে, প্রায় ৬ মিলিয়ন ইউরোর বিনিময়ে ইউক্রেনীয় ক্লাব শাখতার ডোনেৎস্কে যোগদান করেন। সেখানে তিনি বেশ কয়েকটি ট্রফি জয়লাভ করেন, যার মধ্যে ২০১০–১১ মৌসুমের ঘরোয়া ট্রফি, ২০১০–১১ ইউক্রেনীয় কাপ এবং সুপার কাপ অন্যতম। ২০১৫ সালে, তিনি ৩০ মিলিয়ন ইউরোর বিনিময়ে বুন্দেসলিগার ক্লাব বায়ার্ন মিউনিখে যোগদান করেন।

২০১৪ সালে হতে, কোস্তা ব্রাজিল জাতীয় দলের হয়ে নিয়মিতভাবে খেলেন। তিনি ২০১৫ কোপা আমেরিকায় ব্রাজিল দলের একজন সদস্য ছিলেন।

ক্যারিয়ার পরিসংখ্যান

আন্তর্জাতিক

আন্তর্জাতিক গোল
স্কোর এবং ফলাফলের কলামে ব্রাজিলের গোলসংখ্যা প্রথমে উল্লেখ করা হয়েছে:

তথ্যসূত্র

বহিঃসংযোগ

 টপফরওয়ার্ডে দোগলাস কোস্তা
 

১৯৯০-এ জন্ম
জীবিত ব্যক্তি
রিও গ্রান্দে দে সুলের ব্যক্তি
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলের আন্তর্জাতিক ফুটবলার
ব্রাজিলীয় প্রবাসী ফুটবলার
ইউক্রেনে প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
ইউক্রেনীয় প্রিমিয়ার লিগের খেলোয়াড়
ফুটবল ক্লাব শাখতার দোনেৎস্কের খেলোয়াড়
গ্রেমিও ফুটবল পোর্তু আলেগ্রেন্সের খেলোয়াড়
ফুটবল মধ্যমাঠের খেলোয়াড়
ইউক্রেনে ব্রাজিলীয় প্রবাসী
২০১৫ কোপা আমেরিকার খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
জার্মানিতে প্রবাসী ফুটবলার
সেরিয়ে আ-এর খেলোয়াড়
ইয়ুভেন্তুস ফুটবল ক্লাবের খেলোয়াড়
ইতালিতে প্রবাসী ফুটবলার
২০১৮ ফিফা বিশ্বকাপের খেলোয়াড়
মেজর লিগ সকারের খেলোয়াড়
মার্কিন যুক্তরাষ্ট্রে প্রবাসী ফুটবলার
জার্মানিতে ব্রাজিলীয় প্রবাসী ক্রীড়াবিদ
ইতালিতে ব্রাজিলীয় প্রবাসী ক্রীড়াবিদ
এলএ গ্যালাক্সির ফুটবলার
ব্রাজিলীয় পুরুষ ফুটবলার
ফুটবল উইঙ্গার
ফ্লুমিনেন্সে ফুটবল ক্লাবের খেলোয়াড়
সিডনি এফসির খেলোয়াড়
এ-লিগের খেলোয়াড়
শ্রীলঙ্কা বিমানবাহিনী

শ্রীলঙ্কা বিমানবাহিনী হচ্ছে শ্রীলঙ্কা সামরিক বাহিনীর বিমান শাখা।এটি রয়্যাল সিলন এয়ার ফোর্স (আরসিওয়াইএএফ) হিসাবে রয়্যাল এয়ার ফোর্স (আরএএফ) -এর সহযোগিতায় ১৯৫১ সালে প্রতিষ্ঠিত হয়েছিল। শ্রীলঙ্কার গৃহযুদ্ধের সময় এসএলএইএফ প্রধান ভূমিকা পালন করেছিল। এসএলএএএফ ১৬০ টিরও বেশি উড়োজাহাজ পরিচালনা করে এবং ২৭,৪০০ বিমান এবং ১,৩০০ জন কর্মকর্তার একটি অভিক্ষিপ্ত প্রশিক্ষিত শক্তি রয়েছে, যারা নিয়মিত এবং রিজার্ভ পরিষেবাগুলি থেকে থাকে। শ্রীলঙ্কা এয়ার ফোর্সটি মূলতঃ উত্তর ও পূর্ব থিয়েটারে বিদ্রোহীদের দ্বারা বোমা বিস্ফোরণে ভূমি বাহিনী, সৈন্যদল অবতরণ ও বায়ুচলাচল চালানোর জন্য বিমান সহায়তা প্রদানের জন্য বিশেষভাবে বিশেষ করে প্রসারিত হয়েছে, কিন্তু উচ্চতর ও নিম্ন স্তরের বায়ু প্রতিরক্ষা।

বিমানবাহিনীর কমান্ডার শ্রীলঙ্কা বিমানবাহিনীর পেশাদার প্রধান।

ইতিহাস
প্রাথমিক যুগে, বিমানবাহিনী প্রধানত ইমিগ্রেশন প্যাট্রোলের সাথে জড়িত ছিল, জরুরী ত্রাণে মাঝে মাঝে সহায়তা সহ ১৯৭১ সালের বিদ্রোহের সময়, অভ্যন্তরীণ ক্রম পুনরুদ্ধারের ক্ষেত্রে বিমানবাহিনী একটি প্রধান ভূমিকা পালন করেছিল; সরবরাহ এবং সৈন্য সরবরাহ প্রদান ছাড়াও, এটি বিদ্রোহী দুর্গগুলির বিরুদ্ধে আক্রমণে অংশগ্রহণ করেছিল। ১৯৮৩ সালের জাতিগত দাঙ্গার পর, এয়ার ফোর্স স্থায়ী সক্রিয় অবস্থায় অবস্থান করে এবং উত্তর ও পূর্বাঞ্চলীয় প্রদেশের বিদ্রোহী-নিয়ন্ত্রিত অঞ্চলগুলিতে প্রতিবিপ্লব-বিদ্রোহের কার্যক্রম এবং বিমান হামলাগুলিতে অংশগ্রহণ করে।

তথ্যসূত্র

বহিঃসংযোগ
 Ministry of Defence Sri Lanka
 Sri Lanka Air Force 
 General Sir John Kotelawala Defence Academy
 Chronological Listing of Ceylonese / Sri-Lankan Flight Ejections
 Defending the Nation from dizzy heights

শ্রীলঙ্কা সশস্ত্র বাহিনী
ডেসমন্ড লুইস

ডেসমন্ড মাইকেল লুইস (; জন্ম: ২১ ফেব্রুয়ারি, ১৯৪৬ - মৃত্যু: ২৪ মার্চ, ২০১৮) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ সালে তিনটিমাত্র টেস্টে অংশগ্রহণের সুযোগ হয় তার।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে যথেষ্ট সুনাম কুড়িয়েছেন ডেসমন্ড লুইস।

প্রথম-শ্রেণীর ক্রিকেট 
১৯৭০ সালে জ্যামাইকা দল সংক্ষিপ্ত সফরে ইংল্যান্ড যায়। ঐ সফরেই ডেসমন্ড লুইসের প্রথম-শ্রেণীর খেলোয়াড়ী জীবনের সূত্রপাত ঘটে। এর কয়েকমাস পর ১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরের প্রথম খেলায় জ্যামাইকার সদস্যরূপে ভারতীয় একাদশের বিপক্ষে খেলেন। খেলায় তিনি ৯৬ ও অপরাজিত ৬৭ রান তুলেন।

টেস্ট ক্রিকেট 
প্রথম-শ্রেণীর ক্রিকেটে অভিষেক পর্ব সমাপনের আটমাসের মধ্যে টেস্টে অভিষেক ঘটে তার। সিরিজের দ্বিতীয় টেস্টের পর ওয়েস্ট ইন্ডিজের উইকেট-রক্ষক মাইক ফিন্ডলের স্থলাভিষিক্ত হন তিনি। অভিষেক টেস্টে সাত নম্বরে ব্যাটিং করতে নামেন ডেসমন্ড লুইস। জর্জ টাউনে অনুষ্ঠিত ঐ খেলায় তিনি অপরাজিত ৮১ রান তুলেন। এ সময় নবম উইকেট জুটিতে ল্যান্স গিবসের সাথে মূল্যবান ৮৪ রানের জুটি গড়েন। শেষ দুই টেস্টে ব্যাটিং উদ্বোধনে নেমেছিলেন তিনি। ব্রিজটাউনের চতুর্থ টেস্টে রয় ফ্রেডেরিক্সের সাথে ব্যাটিং উদ্বোধনে নামেন। রোহন কানহাইয়ের সাথে দ্বিতীয় উইকেট জুটিতে ১৬৬ রান তুলেন ও ব্যক্তিগত ৮৮ রান সংগ্রহ করেন। দ্বিতীয় ইনিংসে ১৪ করেন। পোর্ট অব স্পেনের চতুর্থ টেস্টে ৭২ ও নয় নম্বরে ব্যাটিংয়ে নেমে ৪ রানে অপরাজিত ছিলেন। তিন টেস্টে অংশগ্রহণ শেষে ৮৬.৩৩ গড়ে রান তুলেন। উইজডেন তার এ ক্রীড়াশৈলীকে গ্রাহকরূপে আখ্যায়িত করে। ১৯৭০-৭১ মৌসুমে সাতটি অর্ধ-শতক সহযোগে ৬৫.২০ গড়ে ৬৫২ রান তুলেছিলেন।

অবসর 
১৯৭১-৭২ মৌসুমে ওয়েস্ট ইন্ডিজ দল নিউজিল্যান্ড সফরে যায়। ভারতের বিপক্ষে দূর্দান্ত ক্রীড়াশৈলী প্রদর্শন করলেও এ সফরে ফিন্ডলেকে দলে ফিরিয়ে আনা হয় ও ডেসমন্ড লুইসকে বাদ দেয়া হয়। তবে, অল্প কিছুদিন পরই ডেরেক মারে দলে ফিরে আসেন ও ফিন্ডলে বাদ পড়েন। এরপর থেকে আর তাকে টেস্টে অংশগ্রহণ করতে দেখা যায়নি। তবে, ১৯৭৫-৭৬ মৌসুম পর্যন্ত ঘরোয়া ক্রিকেটে জ্যামাইকার পক্ষে খেলা চালিয়ে যেতে থাকেন ডেসমন্ড লুইস।

২৪ মার্চ, ২০১৮ তারিখে ৭২ বছর বয়সে মার্কিন যুক্তরাষ্ট্রের আটলান্টায় দেহাবসান ঘটে ডেসমন্ড লুইসের।

তথ্যসূত্র

বহিঃসংযোগ 
 
 

১৯৪৬-এ জন্ম
২০১৮-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
কিংস্টনের ক্রীড়াবিদ
জ্যামাইকান ক্রিকেটার
জামাইকার ক্রিকেটার
রবার্তো ফিরমিনো

রবার্তো ফিরমিনো বারবোসা দে ওলিভেইরা (জন্ম: ২ অক্টোবর ১৯৯১) হলেন একজন ব্রাজিলীয় পেশাদার ফুটবলার, যিনি প্রিমিয়ার লিগের ক্লাব লিভারপুল এবং ব্রাজিল জাতীয় দলের হয়ে একজন আক্রমণভাগের খেলোয়াড় বা একজন উইঙ্গার হিসেবে খেলেন।

২০০৯ সালে, ফিগিরেন্সের হয়ে ক্যারিয়ার শুরু করার পর, তিনি সাড়ে ৪ মৌসুম জার্মান ক্লাব ১৮৯৯ হোফেনহেইমে অতিবাহিত করেন। তিনি সেখানে সর্বমোট ৩৩ ম্যাচে ১৬টি গোল করেন এবং ২০১৩–১৪ মৌসুমে বুন্দেসলিগার শত্রুবূহ্যভেদ খেলোয়াড়ের পুরস্কার লাভ করেন। ২০১৫ সালের জুলাই মাসে, তিনি প্রিমিয়ার লিগের ক্লাব লিভারপুলের সাথে চুক্তিবদ্ধ হন।

২০১৪ সালের নভেম্বর মাসে, ব্রাজিল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৫ কোপা আমেরিকার ব্রাজিল দলের একজন সদস্য ছিলেন।

আন্তর্জাতিক ক্যারিয়ার
ফিরমিনো জানান যে, জাতীয় দলের হয়ে খেলা তার শৈশবের "স্বপ্ন" ছিল, যদিও "দুঙ্গার সাথে তার কোনো সম্পর্ক ছিল না"। ২০১৪ সালের ২৩শে অক্টোবর তারিখে, ফিরমিনো সর্বপ্রথম ব্রাজিল জাতীয় দলে ডাক পান। তাকে তুরস্ক এবং অস্ট্রিয়ার বিরুদ্ধে ম্যাচের জন্য দলে ডাকা হয়েছিল। এ সম্পর্কে তিনি বলে, "আমি দলে অন্তর্ভুক্ত হতে পেরে খুব খুশি এবং আমি দলের সকলকে ধন্যবাদ জানাই"। তিনি একই বছরের ১২ই নভেম্বর তারিখে, তুরস্কের অভিষেক করেন, যেখানে তিনি তার সাথে অভিষিক্ত হওয়া আরেক ফুটবলার লুইজ আদ্রিয়ানোর সাথে ১৭তম মিনিটে বদল হন, উক্ত ম্যাচে ব্রাজিল ৪–০ গোলে জয়লাভ করে। এর ছয় দিন পর, ফিরমিনো জাতীয় দলের হয়ে প্রথম গোল করেন, উক্ত ম্যাচে ব্রাজিল ২–১ গোলে জয়লাভ করে।

২০১৫ সালের মে মাসে, চিলিতে অনুষ্ঠিত ২০১৫ কোপা আমেরিকার জন্য ঘোষিত ২৩ সদস্যের ব্রাজিল দলে ডাক পান। একই বছরের ২১শে জুন তারিখে, ভেনুজুয়েলার বিরুদ্ধে খেলায় গোল করে, উক্ত ম্যাচে ব্রাজিল ২–১ গোলে জয়লাভ করে গ্রুপ সি-এর বিজয়ী হিসেবে নকআউতট পর্ব নিশ্চিত করে।

কর্মজীবন পরিসংখ্যান

আন্তর্জাতিক

সম্মাননা
ব্যক্তিগত
বুন্দেসলিগা মৌসুমের শত্রুবূহ্যভেদ খেলোয়াড়: ২০১৩–১৪

তথ্যসূত্র

বহিঃসংযোগ

 লিভারপুলের অফিসিয়াল ওয়েবসাইটে রবার্তো ফিরমিনো
 

১৯৯১-এ জন্ম
জীবিত ব্যক্তি
ব্রাজিলীয় ফুটবলার
ব্রাজিলীয় প্রবাসী ফুটবলার
ব্রাজিলের আন্তর্জাতিক ফুটবলার
ফিগেইরেন্সে ফুটবল ক্লাবের খেলোয়াড়
টিএসজি ১৮৯৯ হফেনহাইমের খেলোয়াড়
লিভারপুল ফুটবল ক্লাবের খেলোয়াড়
বুন্দেসলিগার খেলোয়াড়
প্রিমিয়ার লিগের খেলোয়াড়
ইংল্যান্ডে ব্রাজিলীয় প্রবাসী
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
ফুটবল উইঙ্গার
ফুটবল ফরোয়ার্ড
মাসেইওয়ের ব্যক্তি
২০১৫ কোপা আমেরিকার খেলোয়াড়
২০১৮ ফিফা বিশ্বকাপের খেলোয়াড়
২০১৯ কোপা আমেরিকার খেলোয়াড়
২০২১ কোপা আমেরিকার খেলোয়াড়
কোপা আমেরিকা বিজয়ী খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
জার্মানিতে ব্রাজিলীয় প্রবাসী ক্রীড়াবিদ
সৌদি পেশাদার লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডে ব্রাজিলীয় প্রবাসী ক্রীড়াবিদ
সৌদি আরবে প্রবাসী ফুটবলার
ব্রাজিলীয় খ্রিস্টান
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
তালিয়া শায়ার

তালিয়া রোজ শায়ার ; প্রদত্ত নাম: কোপলা, জন্ম: ২৫শে এপ্রিল ১৯৪৬) হলেন একজন মার্কিন অভিনেত্রী। তিনি দ্য গডফাদার চলচ্চিত্র ধারবাহিকে কনি করলেওনে এবং রকি চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করার জন্য বিশেষভাবে পরিচিত। দ্য গডফাদার পার্ট ২ (১৯৭৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও রকি (১৯৭৬) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

প্রারম্ভিক জীবন
তালিয়া শায়ার ১৯৪৬ সালের ২৫শে এপ্রিল নিউ ইয়র্কের লেক সাকসেসে জন্মগ্রহণ করেন। তার জন্মনাম ছিল তালিয়া রোজ কোপলা। তার পিতা কারমিনে কোপলা (১৯১০-১৯৯১) ছিলেন একজন সুরকার এবং মাতা ইতালিয়া (জন্ম: পেনিনো, ১৯১২-২০০৪)। তার পিতামাতা দুজনেই ইতালীয় ছিলেন। তার চাচা আন্তন কোপলা একজন সুরকার ও সঙ্গীত পরিচালক। তালিয়ার ভাই প্রধ্যাত পরিচালক ও প্রযোজক ফ্রান্সিস ফোর্ড কোপলা, শিক্ষাবিদ অগাস্ট কোপলা। অভিনেতা নিকোলাস কেজ তার ভাইপো এবং পরিচালক ও অভিনেত্রী সোফিয়া কোপলা তার ভাইঝি।

কর্মজীবন
শায়ার দ্য গডফাদার চলচ্চিত্র ধারবাহিকে কনি করলেওনে চরিত্রে অভিনয় করেন। তিনি এই চলচ্চিত্র ধারাবাহিকের দ্বিতীয় চলচ্চিত্র দ্য গডফাদার পার্ট ২ (১৯৭৪)-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তী কালে তিনি রকি চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করেন। এই চলচ্চিত্র ধারাবাহিকের রকি (১৯৭৬) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার ও নিউ ইয়র্ক ফিল্ম ক্রিটিকস পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

ব্যক্তিগত জীবন
শায়ার ১৯৭০ সালে সুরকার ডেভিড শায়ারকে বিয়ে করেন। ১৯৮০ সালে তাদের বিবাহবিচ্ছেদ হয়। তাদের এক পুত্র - ম্যাথু ওরল্যান্ডো শায়ার। ১৯৮০ সালে তিনি চলচ্চিত্র প্রযোজক জ্যাক সোয়ার্জমানকে বিয়ে করেন। এই দম্পতির দুই পুত্র - অভিনেতা ও সঙ্গীতজ্ঞ জ্যাসন ও রবার্ট।

পুরস্কার ও মনোনয়ন

তথ্যসূত্র

বহিঃসংযোগ
 
 
 

১৯৪৬-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইতালীয় বংশোদ্ভূত অভিনেত্রী
ইতালীয় বংশোদ্ভূত মার্কিন ব্যক্তি
কোপলা পরিবার
নিউ ইয়র্কের অভিনেত্রী
মার্কিন চলচ্চিত্র অভিনেত্রী
মার্কিন রোমান ক্যাথলিক
শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
আসামের প্রশাসনিক বিভাগ

প্রশাসনিক সুবিধার জন্য আসামকে পাঁচটি প্রশাসনিক বিভাগে ভাগ করা হয়েছে। এই প্রশাসনিক বিভাগ গুলিকে সংমণ্ডল বলা হয়। প্রতিটি সংমণ্ডল কয়েকটি জেলার সমষ্টি। এই বিভাগ সমূহ সংমণ্ডলীয় কমিশনারের দ্বারা শাসিত।

ইতিহাস 

১৮৭৪ সালে চিফ কমিশনারস প্রভিডেন্স হিসেবে আসাম গঠন করা হয়েছিল। তখন আসামের রাজধানী ছিল শিলং। প্রশাসনিক সুবিধার জন্য তখন আসামকে ছয়টি জেলায় বিভক্ত করা হয়। সেগুলি হল: গোয়ালপাড়া, কামরূপ, শোণিতপুর, নগাঁও, শিবসাগর এবং লখিমপুর জেলা। এই কয়টি জেলা ব্রহ্মপুত্র উপত্যকার। তখন এটি আসাম উপত্যকা বলেও পরিচিত ছিল। ১৮৮০ সালে আসাম উপত্যকার ন্যায়াধীশকে কমিশনার রূপে অতিরিক্ত দায়িত্ব দেওয়া হয়েছিল। ১৯০৫ সালে আসাম উপত্যকার ন্যায়াধীশ এবং কমিশনারের কার্যালয় পৃথক করা হয়। সাথে পার্বত্য জেলা এবং সুরমা উপত্যকার প্রশাসনের জন্য কমিশনারের কার্যালয় স্থাপন করা হয়।

সংমণ্ডলের তালিকা

পুরানো সংমণ্ডল (২০১৫ সাল পর্যন্ত)

বর্তমান সংমণ্ডল

প্রস্তাবিত সংমণ্ডল

পৌর নিগম 
 গুয়াহাটি
 ডিব্রুগড় (প্রস্তাবিত)

স্বাধীনোত্তর কালের নগরসমূহ 
ভারতে স্বাধীনতা লাভ করার আগে থেকে আসামের কয়েকটি স্থান নগর হিসেবে স্বীকৃতি পেয়েছিল। এই নগর সমূহ প্রশাসনের জন্য পৌরসভা গঠন করা হয়েছিল। সেই পুরানো নগর সমূহের তালিকা তলায় দেয়া হয়েছে:

পাদটিকা

তথ্যসূত্র 

 
 

আসাম সম্পর্কিত তালিকা
আসামের বিভাগ
নানিয়ারচর ইউনিয়ন

নানিয়ারচর বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।

আয়তন 
নানিয়ারচর ইউনিয়নের আয়তন ২৬,২৪০ একর (১০৬.১৯ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১৩,০৩০জন। এর মধ্যে ১১,৮১৬জন বৌদ্ধ, ১,০৬১জন মুসলিম, ১৩০জন হিন্দু, ১৪জন খ্রিস্টান ও ৯জন অন্যান্য ধর্মের অনুসারী।

অবস্থান ও সীমানা 
নানিয়ারচর উপজেলার মধ্যাংশে নানিয়ারচর ইউনিয়নের অবস্থান। নানিয়ারচর উপজেলা সদর এ ইউনিয়নে অবস্থিত। এ ইউনিয়নের উত্তরে সাবেক্ষ্যং ইউনিয়ন, পশ্চিমে সাবেক্ষ্যং ইউনিয়ন ও বুড়িঘাট ইউনিয়ন, দক্ষিণে বুড়িঘাট ইউনিয়ন এবং পূর্বে লংগদু উপজেলার লংগদু ইউনিয়ন অবস্থিত।

প্রশাসনিক কাঠামো 
নানিয়ারচর ইউনিয়ন নানিয়ারচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি বেতছড়ি, ছয়কুড়িবিল, মাইসছড়ি, গবছড়ি, তৈচাকমা ও যাদুখাছড়া এ ৬টি মৌজায় বিভক্ত। এ ইউনিয়নের গ্রামগুলো হল:
 খামারপাড়া
 নানিয়ারচর সদর
 মহাজনপাড়া
 তৈচাকমা
 বেতছড়ি
 ছয়কুড়িবিল
 পাতাছড়ি
 দক্ষিণ ফিরিঙ্গীপাড়া
 সাপমারা
 নতুন বড়াদম
 গলাছড়ি
 বড়পুলপাড়া
 নোয়াদমপাড়া

শিক্ষা ব্যবস্থা 
নানিয়ারচর ইউনিয়নের সাক্ষরতার হার ৪২.৮৪%। এ ইউনিয়নে ১টি সরকারি কলেজ, ২টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ১৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 নানিয়ারচর সরকারি কলেজ

মাধ্যমিক বিদ্যালয়
 নানিয়ারচর মডেল উচ্চ বিদ্যালয়
 বেতছড়ি জেনারেল ওসমানী উচ্চ বিদ্যালয়

নিম্ন মাধ্যমিক বিদ্যালয়
 তৈচাকমা হেডম্যানপাড়া নিম্ন মাধ্যমিক বিদ্যালয়
 নানিয়ারচর বালিকা নিম্ন মাধ্যমিক বিদ্যালয়
 বড়পুলপাড়া নিম্ন মাধ্যমিক বিদ্যালয়
 সাপমারা নিম্ন মাধ্যমিক বিদ্যালয়

প্রাথমিক বিদ্যালয়
 আলোকিত তৈন্যাপাড়া সরকারি প্রাথমিক বিদ্যালয়
 খুল্যাংপাড়া সরকারি প্রাথমিক বিদ্যালয়
 চিরঞ্জীব দোসরপাড়া সরকারি প্রাথমিক বিদ্যালয়
 তৈচাকমা জরিপ্যা বাপেরপাড়া সরকারি প্রাথমিক বিদ্যালয়
 তৈচাকমা মুখ সরকারি প্রাথমিক বিদ্যালয়
 তৈচাকমা হেডম্যানপাড়া সরকারি প্রাথমিক বিদ্যালয়
 দি চেঙ্গী চাইল্ড হোম সরকারি প্রাথমিক বিদ্যালয়
 নানিয়ারচর মডেল সরকারি প্রাথমিক বিদ্যালয়
 নোয়াদম সরকারি প্রাথমিক বিদ্যালয়
 পাতাছড়ি সরকারি প্রাথমিক বিদ্যালয়
 বড়পুলপাড়া সরকারি প্রাথমিক বিদ্যালয়
 বেতছড়ি তালুকদারপাড়া সরকারি প্রাথমিক বিদ্যালয়
 বেতছড়ি দোসরপাড়া সরকারি প্রাথমিক বিদ্যালয়
 যাত্রামনি কার্বারীপাড়া সরকারি প্রাথমিক বিদ্যালয়
 যাদুখাছড়া সরকারি প্রাথমিক বিদ্যালয়
 লার্মাপাড়া সরকারি প্রাথমিক বিদ্যালয়
 সাপমারা সরকারি প্রাথমিক বিদ্যালয়
 সোনারাম কার্বারীপাড়া সরকারি প্রাথমিক বিদ্যালয়

যোগাযোগ ব্যবস্থা 
নানিয়ারচর ইউনিয়নে যোগাযোগের প্রধান সড়ক রাঙ্গামাটি-নানিয়ারচর সড়ক ও লংগদু-নানিয়ারচর সড়ক। সব ধরনের যানবাহনে যোগাযোগ করা যায়। তবে রাঙ্গামাটি জেলা সদর থেকে এ ইউনিয়নের প্রধান যোগাযোগ মাধ্যম নৌপথ।

খাল ও নদী 
নানিয়ারচর ইউনিয়নের মধ্যাংশ জুড়ে রয়েছে চেঙ্গি নদী ও কাপ্তাই হ্রদ।

হাট-বাজার 
নানিয়ারচর ইউনিয়নের প্রধান হাট-বাজার হল টিএন্ডটি বাজার।

দর্শনীয় স্থান 
 নানিয়ারচর রত্নাঙ্কুর বনবিহার

উল্লেখযোগ্য ব্যক্তি 
 চুনিলাল দেওয়ান

জনপ্রতিনিধি 
 বর্তমান চেয়ারম্যান: জ্যোতিলাল চাকমা

আরও দেখুন 
 নানিয়ারচর উপজেলা
 নানিয়ারচর থানা
 রাঙ্গামাটি জেলা

তথ্যসূত্র

বহিঃসংযোগ 

নানিয়ারচর উপজেলার ইউনিয়ন
তাইসন

তাইসন বার্সেলোস ফ্রেদা, বা সাধারণভাবে তাইসন, (জন্ম: ১৩ জানুয়ারি ১৯৮৮) হলেন একজন ব্রাজিলীয় পেশাদার ফুটবলার, যিনি ইউক্রেনীয় ক্লাব শাখতার ডোনেৎস্ক এবং ব্রাজিল জাতীয় দলে একজন আক্রমণাত্মক মধ্যমাঠের খেলোয়াড় বা একজন উইঙ্গার হিসেবে খেলেন।

আন্তর্জাতিক ক্যারিয়ার
তাইসন এক সাক্ষাৎকারে জানান যে, তিনি ইউক্রেন জাতীয় দলের কোচ মিখায়লো ফোমেঙ্কোর সাথে সম্ভাব্য রাষ্ট্রের নাগরিক অধিকার সম্পর্কে কথা বলেছেন। তাইসন এ-ও জানান যে, যদি তাকে ইউক্রেন জাতীয় দল থেকে খেলতে ডাকা হয়, তবে তিনি ইউক্রেনের হয়ে খেলতে প্রস্তুত রয়েছেন। কিন্তু ২০১৬ সালের ২২শে আগস্ট তারিখে, ব্রাজিল জাতীয় দলের নতুন নিযুক্ত কোচ তিতে তাকে জাতীয় দলে ডাক দেন। ২০১৭ সালের ১৩ই জুন তারিখে, অস্ট্রেলিয়ার বিরুদ্ধে এক ম্যাচে তিনি তার প্রথম গোল করেন, উক্ত ম্যাচে ব্রাজিল ৪–০ গোলে জয়লাভ করে। উক্ত ম্যাচের ৩নং গোলটি তিনি করেছিলেন।

আন্তর্জাতিক

আন্তর্জাতিক গোল 
স্কোর এবং ফলাফলের কলামে ব্রাজিলের গোলসংখ্যা প্রথমে উল্লেখ করা হয়েছে।

সম্মাননা
শাখতার ডোনেৎস্ক
ইউক্রেনীয় প্রিমিয়ার লিগ: ২০১২–১৩, ২০১৩–১৪, ২০১৬–১৭
ইউক্রেনীয় কাপ: ২০১২–১৩, ২০১৩–১৪, ২০১৬–১৭
ইউক্রেনীয় সুপার কাপ: ২০১৩, ২০১৪, ২০১৫, ২০১৭
ইউনাইটেড টুর্নামেন্ট: ২০১৪

তথ্যসূত্র

বহিঃসংযোগ

 ইন্তারন্যাশনালে তাইসন 

১৯৮৮-এ জন্ম
জীবিত ব্যক্তি
ব্রাজিলীয় ফুটবলার
ব্রাজিলীয় প্রবাসী ফুটবলার
ইউক্রেনে প্রবাসী ফুটবলার
পেলোতাসের ব্যক্তি
রিও গ্রান্দে দে সুলের ব্যক্তি
স্পোর্ট ক্লাব ইন্তেরনাসিওনালের খেলোয়াড়
ফুটবল ক্লাব মেটালিস্ট খারকিভের খেলোয়াড়
ফুটবল ক্লাব শাখতার দোনেৎস্কের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ইউক্রেনীয় প্রিমিয়ার লিগের খেলোয়াড়
ইউক্রেনে ব্রাজিলীয় প্রবাসী
ব্রাজিলের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
পিএওকে ফুটবল ক্লাবের খেলোয়াড়
গ্রিসে প্রবাসী ফুটবলার
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
উইলিয়ান জোসে

উইলিয়ান জোসে দে সৌজা (জন্ম: ২৩ নভেম্বর ১৯৯১), উইলিয়ান জোসে নামেও পরিচিত, হলেন একজন ব্রাজিলীয় পেশাদার ফুটবলার, যিনি লা লিগার স্পেনীয় ক্লাব রিয়াল সোসিয়েদাদের হয়ে একজন স্ট্রাইকার হিসেবে খেলেন।

আন্তর্জাতিক ক্যারিয়ার 
২০১১ সালে, উইলিয়ান জোসে ফিফা অনূর্ধ্ব-২০ বিশ্বকাপ এবং দক্ষিণ আমেরিকান যুব চ্যাম্পিয়নশিপ জয়ী ব্রাজিল দলের একজন সদস্য ছিলেন। তিনি প্রতিযোগিতা দুইটিতে যথাক্রমে ২টি এবং ৩টি করে গোল করেছেন।

২০১৮ সালের ১২ই মার্চ তারিখে, রাশিয়া এবং জার্মানির বিরুদ্ধে দুই ম্যাচের জন্য ব্রাজিল জাতীয় দলে ডাক পান।

সম্মাননা

ক্লাব 
সাও পাওলো
 কোপা সুদামেরিকানা: ২০১২

রিয়াল মাদ্রিদ
 কোপা দেল রে: ২০১৩–১৪

আন্তর্জাতিক 
ব্রাজিল অনূর্ধ্ব-২০
 দক্ষিণ আমেরিকান যুব চ্যাম্পিয়নশিপ: ২০১১
 ফিফা অনূর্ধ্ব-২০ বিশ্বকাপ: ২০১১

তথ্যসূত্র

বহিঃসংযোগ 
 রিয়াল সোসিয়েদাদে উইলিয়ান জোসে  
 
 
 

১৯৯১-এ জন্ম
জীবিত ব্যক্তি
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ফুটবল ফরোয়ার্ড
লা লিগার খেলোয়াড়
সেহুন্দা দিভিসিওনের খেলোয়াড়
ব্রাজিলীয় প্রবাসী ফুটবলার
স্পেনে প্রবাসী ফুটবলার
ব্রাজিল যুব আন্তর্জাতিক ফুটবলার
রিয়াল মাদ্রিদ ফুটবল ক্লাবের খেলোয়াড়
রিয়াল মাদ্রিদ কাস্তিয়ার খেলোয়াড়
ইউনিয়ন দেপোর্তিভা লাস পালমাসের খেলোয়াড়
রিয়াল সোসিয়েদাদের ফুটবলার
রিয়াল সারাগোসার খেলোয়াড়
সান্তোস ফুটবল ক্লাবের খেলোয়াড়
গ্রেমিও ফুটবল পোর্তু আলেগ্রেন্সের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
সাও পাওলো ফুটবল ক্লাবের খেলোয়াড়
রিয়াল বেতিসের খেলোয়াড়
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
স্পেনে ব্রাজিলীয় প্রবাসী ক্রীড়াবিদ
রুশ প্রিমিয়ার লিগের খেলোয়াড়
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
ফুটবল ক্লাব স্পার্তাক মস্কোর খেলোয়াড়
ইংল্যান্ডে ব্রাজিলীয় প্রবাসী ক্রীড়াবিদ
রাশিয়ায় প্রবাসী ফুটবলার
চৌরঙ্গী রোড

কলকাতার চৌরঙ্গী এলাকায় অবস্থিত চৌরঙ্গী রোড, বা জওহরলাল নেহরু রোড, কলকাতা শহরের লোয়ার সার্কুলার রোডের পাশে এসপ্ল্যানেডের দক্ষিণ প্রান্ত থেকে পূর্বদিকে প্রসারিত সড়ক। ভারতের পশ্চিমবঙ্গ রাজ্যের রাজধানী কলকাতা মহানগরীর সর্বাধিক গুরুত্বপূর্ণ রাস্তা। ভারতবর্ষের প্রথম প্রধানমন্ত্রী জওহরলাল নেহরুর মৃত্যুর পরে এই রাস্তার নাম জওহরলাল নেহরু রোড রাখা হয়।

ইতিহাস
 
 
 

সম্ভবত চৌরঙ্গী রোড শহরের প্রথম সড়ক পথগুলির মধ্যে একটি, ব্রিটিশদের আগমনের পূর্বে, সড়কটি কালীঘাট ও চৌরঙ্গী গ্রামের সাথে যুক্ত ছিল। চৌরঙ্গী গ্রামের নামকরণ করা হয়েছিল রহস্যময় ধর্মাবলম্বীর চৌর্যঙ্গনাথের নামে, যেখানে তার ঘাঁটি বা ডেরা ছিল এবং ইংরেজ শাসন সত্ত্বেও এই নামটি থেকে যায় এবং ভারতের স্বাধীনতার পর পরিবর্তিত হয় কংগ্রেস সরকারের শাসনের সময়।

১৮ শতকের মাঝামাঝি সময়ে ব্রিটিশরা ফোর্ট এলাকার বাইরে তাদের বসতি সম্প্রসারণের শুরু করে, চৌরঙ্গীর চারপাশের এলাকাটি প্রথম সম্প্রচারের একটি অংশ এবং ১৯৪৭ সালে তাদের প্রস্থান পর্যন্ত একই এলাকা তাদের গর্ব ও বাণিজ্যিক কেন্দ্র অব্যাহত ছিল। চৌরঙ্গী এলাকার  ব্রিটিশ উন্নয়নকালে, প্রায়শই তারা রাস্তার পূর্ব পাশে বিশাল বাংলো এবং ঘর নির্মাণ করে, এইভাবে কলকাতা নগরটি পরিনত হয়  প্রাসাদ নগরীতে। এই সময়টি ছিল কলকাতার একটি চমৎকার যুগ এবং এই সময়ে ব্রিটিশ সাম্রাজ্যের দ্বিতীয় প্রধান শহর হয়ে উঠেছিল। সড়কটির পশ্চিম প্রান্ত বরাবর বাগান এলাকা দ্বারা গঠিত এবং বিশাল প্রাসাদের সারিসহ একটি বিশাল খোলা এলাকা, যাকে বলা হয় ময়দান। ফোর্ট উইলিয়ামের  নিরাপত্তার কারণে ময়দানে ইচ্ছাকৃতভাবে খোলা এলাকা তৈরি করা হয়া হয়েছিল এবং এলাকাটি উন্নয়ন-মুক্ত ছিল।

পরবর্তী সময়ে লোয়ার সার্কুলার রোডের পশ্চিম দিকের অংশ (এখন এক্সিডাইড ক্রসিং) থেকে রাস্তাটির এসপ্ল্যানেডের কার্জন পার্কের পর্যন্ত প্রতিটি গুরুত্বপূর্ণ মোড়ে জলাধার তৈরি করা হয়েছিল। এর মধ্যে মাত্র একটি এখন বিদ্যমান - মনোহর দাস তরাগ এবং পার্ক স্ট্রিট এবং চওরিংয়ের জংশনে রয়েছে। পুনরুদ্ধারকৃত জলাধারগুলির মধ্যে এক ছিল যেখানে কলকাতা ইনফরমেশন সেন্টার এবং ময়দান পুলিশ স্টেশন এখন দাঁড়িয়ে আছে, অন্য আরেকটি স্থান যেখানে মেট্রো স্টেশন এখন দাঁড়িয়েছে এবং যেখানে এখনও এসপ্ল্যানেড বাস-টার্মিনাস দাঁড়িয়ে আছে সেখানে তৃতীয়টি ছিল। বর্তমানে রাস্তার সৌন্দর্য আর নেই এবং কেবলমাত্র যুগ যুগের অঙ্কন এবং স্কেচ দেখতে পাওয়া যাবে।

ট্রামের আবির্ভাবের ফলে, টলিউগঞ্জের সঙ্গে এসপ্ল্যানেডের সাথে সংযোগ স্থাপনের জন্য চৌরঙ্গীর পশ্চিম প্রান্ত বরাবর ট্রাম ট্র্যাক স্থাপন করা হয়েছিল। এই ট্র্যাকগুলিও বর্তমানে আর নেই।

আগ্রহের জায়গা 
চৌরঙ্গী রোড শুধু নগরীর বাণিজ্যিক হৃদয় নয়, বরং সাংস্কৃতিক হৃদয়ও। ভারতীয় যাদুঘর এবং গভর্নমেন্ট আর্ট কলেজ এখানে অবস্থিত, পূর্বে-উল্লিখিত এশিয়াটিক সোসাইটির সাথে। কলকাতার বিশপ এবং সেন্ট পল ক্যাথিড্রালের আবাসস্থল বিশপের হাউস এখানে অবস্থিত।

এম পি বিড়লা প্ল্যানেটারিয়ার জওরহলাল নেহরু রোড এবং ক্যাথেড্রাল সড়কের মোড়ে অবস্থিত। ভিক্টোরিয়া মেমোরিয়াল চৌরঙ্গী রোড থেকে সামান দূরত্বে অবস্থিথ। নব্য-সাংস্কৃতিক  কেন্দ্র নন্দন, রবীন্দ্র সদান এবং একাডেমী অব ফাইন আর্টস  চৌরঙ্গী রোডের পরবর্তী সার্কুলার রোড এবং ক্যাথিড্রাল রোডের পাশে।

টিপু সুলতান মসজিদ জওহরলাল নেহরু রোড, চিত্তরঞ্জন এভিনিউ এবং লেনিন সরণির (পূর্বে ধার্মতলা রাস্তার অন্তর্গত ছিল) সংযোগ স্থলে অবস্থিত।

চৌরঙ্গী রোডে  কলকাতা মেট্রোর চারটি স্টেশন অবস্থিত। স্টেশন চারটি হল এসপ্ল্যানেড, পার্ক স্ট্রিট, ময়দান এবং রবীন্দ্র সদান হোম।

চৌরঙ্গী রোডের পাশে ময়দান সারাবছর মেলা এবং রাজনৈতিক সভার সাথে ব্যস্ত।

ছবি

তথ্যসূত্র

বহিঃসংযোগ 

কলকাতার রাস্তা
জওহরলাল নেহরুর স্মৃতিস্তম্ভ ও স্মারক